Stráne pod Tatrami

Stráne pod Tatrami, hungare Tátraalja, germane Vorberg [forberg]) estas vilaĝo kaj municipo en Slovakio. La historiaj loknomoj estis hungare Forberg, slovake Folvarky.

 Situo 
Stráne pod Tatrami situas fine de 5 km longa sakovojo el Kežmarok, sed estas ankaŭ 2 vojoj al la najbaraj vilaĝoj.

 Historio 
La unua mencio okazis pri la vilaĝo en 1438 en germana formo "Forwerk". En 1787 295 vilaĝanoj loĝis en 41 domoj, en 1828 377 vilaĝanoj loĝis en 49 domoj. En 1796 la tutlanda geografia libro taksis la vilaĝon duaklasa. En 1910 laŭ la popolnombrado vivis en Tátraalja 323 homoj, (germanoj en majoritato, slovakoj en minoritato). Ĝis Traktato de Trianon la komunumo apartenis al Hungara reĝlando, al Szepes (reĝa departemento), al distrikto de Kežmarok, poste al Ĉeĥoslovaka respubliko, dum la 2-a mondmilito kaj ekde 1993 al Slovakio. En 2001 vivis en Stráne pod Tatrami 1147 homoj, (896 slovakoj, 233 ciganoj).

 Vidindaĵoj 
 romkatolika preĝejo omaĝe al Sankta Marteno el la 13-a jarcento, post 2 kaj 4 jarcentoj rekonstruita
 klasikisma luterana preĝejo de 1802

 Famuloj 
En la iama Tátraalja naskiĝis hungara kuracisto Mihály Greisiger.


Kategorio:Municipoj en distrikto Kežmarok